
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 222/2012
ΘΕΜΑ: «Εξέταση αιτήσεως της εταιρείας Σπερδούλης Ανδρέας και ΣΙΑ Ο.Ε. με την οποία ζητείται η παραχώρηση δικαιώματος χρήσης αιγιαλού και παραλίας (400 τ.μ.) έμπροσθεν του καταστήματος «Εστιατόριο – Καφετέρια - Μπαρ» που βρίσκεται στον Αγ. Ανδρέα της Τ.Κ. Κορακοχωρίου, για την τοποθέτηση ομπρελών και ξαπλωστρών, προς εξυπηρέτηση των λουομένων»                                             

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 29509/21-6-2012 έγγραφη πρόσκληση του Προέδρου, ο Πρόεδρος της Τ.Κ. Κορακοχωρίου κ. Μπούρας Γεώργιος ο οποίος δεν προσήλθε στη συνεδρίαση, αν και νόμιμα κλήθηκε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Αντιπρόεδρος σύμφωνα με το άρθρο 67 παρ. 7 του Ν. 3852/2010 έθεσε υπόψη του Δημοτικού Συμβουλίου το 2(β) προ ημερήσιας διάταξης θέμα με τίτλο: «Εξέταση αιτήσεως της εταιρείας Σπερδούλης Ανδρέας και ΣΙΑ Ο.Ε. με την οποία ζητείται η παραχώρηση δικαιώματος χρήσης αιγιαλού και παραλίας (400 τ.μ.) έμπροσθεν του καταστήματος «Εστιατόριο – Καφετέρια - Μπαρ» που βρίσκεται στον Αγ. Ανδρέα της Τ.Κ. Κορακοχωρίου, για την τοποθέτηση ομπρελών και ξαπλωστρών», ζήτησε την έγκριση του κατεπείγοντος του θέματος για την εύρυθμη λειτουργία του καταστήματος και την εξυπηρέτηση των λουομένων, καθότι διανύουμε την καλοκαιρινή περίοδο.
    Το Δημοτικό Συμβούλιο ομόφωνα ενέκρινε το κατεπείγον του θέματος.
    «Η Δ/νση Διοικητικών Υπηρεσιών του δήμου με το 28768/26-6-2012 έγγραφό της, διαβιβάζει στο σώμα (την 28768/2012 αίτηση του Σπερδούλη Ανδρέα – εκπροσώπου της εταιρείας Σπερδούλης Ανδρέας και ΣΙΑ Ο.Ε.) και εισηγείται την παραχώρηση δικαιώματος χρήσης αιγιαλού και παραλίας εμβαδού 400 τ.μ., έμπροσθεν του καταστήματος  «Εστιατόριο – Καφετέρια _ Μπαρ», που βρίσκεται στον Αγ. Ανδρέα της Τ.Κ. Κορακοχωρίου του Δήμου Πύργου, για την εγκατάσταση ομπρελών και ξαπλωστρών, προς εξυπηρέτηση των λουομένων, άνευ αντιτίμου.
    Η παραχώρηση θα γίνει σύμφωνα: 

α. με την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών,  

β. τις διατάξεις του άρθρου 22 παρ. α. του Ν.20 Γενικού Κανονισμού Λιμένα (ΦΕΚ 444/β/99 και 

γ. το άρθρου 13 του Ν. 2971/2001 ο Δήμος δύναται με απόφαση του Δ.Σ. να παραχωρεί κοινόχρηστο χώρο αιγιαλού υπό συγκεκριμένους όρους, δηλ. να προσδιορίζεται επ’ ακριβώς η έκταση του παραχωρημένου χώρου, η ακριβή θέση αυτού, με αποστάσεις από σταθερά σημεία,  με απόφαση του Δημοτικού Συμβουλίου, για ένα ημερολογιακό έτος ήτοι μέχρι 31-12-2012, χωρίς να υποχρεούνται οι λουόμενοι στην καταβολή αντιτίμου για την χρήση ξαπλώστρων και ομπρελών. 
    Κατόπιν των ανωτέρω ο Αντιπρόεδρος κάλεσε το Σώμα, ν’ αποφασίσει επί της ανωτέρω εισήγησης.

Το Δημοτικό Συμβούλιο Πύργου

    Μετά από διαλογική συζήτηση, αφού έλαβε υπόψη του την αναφερόμενη αίτηση, την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών.

Α π ο φ α σ ί ζ ε ι

    Ομόφωνα, εγκρίνει:

1. Το κατεπείγον του θέματος.

2.  Την παραχώρηση δικαιώματος χρήσης αιγιαλού και παραλίας (400 τ.μ.) στον Αγ. Ανδρέα της Τ.Κ. Κορακοχωρίου του Δήμου Πύργου, έμπροσθεν του καταστήματος «Εστιατόριο – Καφετέρια - Μπαρ» της Σπερδούλης Ανδρέας και ΣΙΑ Ο.Ε., για την τοποθέτηση ομπρελών και ξαπλωστρών, προς εξυπηρέτηση των λουομένων, για χρονικό διάστημα ενός ημερολογιακού έτους (έως 31-12-2012), έναντι του ποσού των 10€/τ.μ. όπως έχει καθοριστεί με την υπ’ αριθμ. 538/05 απόφαση του Δ.Σ. χωρίς να υποχρεούνται οι λουόμενοι στην καταβολή αντιτίμου  για τη χρήση ξαπλωστρών και ομπρελών. 

    Οι Δημοτικοί Σύμβουλοι κ.κ. Θεοδωρέλος – Χαρίτος Γ., Τζίνη Δ., Αγγελακοπούλου Α. και Καραμπέτσος Α. ήταν απόντες από την συνεδρίαση όταν τέθηκε το θέμα προς συζήτηση και έγκριση.

    Οι Δημοτικοί Σύμβουλοι κ.κ. Ε. Καννής – Πρόεδρος του Δ.Σ. και Π. Φραγκαντώνης δεν είχαν προσέλθει στη συνεδρίαση, όταν τέθηκε το θέμα προς συζήτηση και έγκριση. 
Η παρούσα απόφαση έλαβε αύξοντα αριθμό 222/2012. 

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ              ΤΑ ΜΕΛΗ                         Ο ΓΡΑΜΜΑΤΕΑΣ

Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος  4 – 7 - 2012

Ο ΔΗΜΑΡΧΟΣ

Μ.Ε.Δ.
